31993D0344
L 138/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 май 1993 година
за изменение на Решение 79/542/ЕИО на Съвета и Решения 92/260/ЕИО, 93/195/ЕИО и 93/197/ЕИО на Комисията относно ветеринарно-санитарните изисквания за внос, временното допускане и повторно въвеждане на регистрирани коне от Катар, и за допълнителни изменения на Решение 79/542/ЕИО
(93/344/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Директива 92/36/ЕИО (2), и по-специално членове 12, 13, 15, 16 и член 19, ii) от нея,
като има предвид, че с Решение 79/542/ЕИО на Съвета (3), последно изменено с Решение 93/237/ЕИО на Комисията (4), е съставен списък на трети страни, от които държавите-членки разрешават вноса на животни от рода на едрия рогат добитък и свине, еднокопитни, овце и кози, на прясно месо и на продукти от месо;
като има предвид, че вследствие на ветеринарна мисия на Общността в държавата Катар, изглежда че ветеринарномедицинската обстановка е задоволителна и контролирана от добре структурирани и организирани служби, по-специално що се отнася до болестите на еднокопитните;
като има предвид, че Катар е свободна от заразен ринопневмонит по конете, дурин и везикулозен стоматит от повече от шест месеца и от Африканска чума по конете от двадесет години и че през този период ваксинирането срещу тази болест е било забранено; като има предвид, че венецуелски енцефаломиелит по конете никога не се е появявал там;
като има предвид, че ветеринарните власти на Катар са се ангажирали да уведомяват Комисията и държавите-членки с телекс, електронна поща или телеграма, в срок от двадесет и четири часа, от потвърждението за появяване на всяка от болестите упоменати в приложение А към Директива 90/426/ЕИО или приемането, или промяната на всяка политика на ваксиниране срещу тях и в приемлив срок, всяко изменение на правилата при внос по отношение на еднокопитните;
като има предвид, че ветеринарномедицинските условия и ветеринарното сертифициране трябва да се приемат в съответствие със здравното състояние в съответната трета страна; като има предвид, че настоящия случай се отнася само до регистрираните коне;
като има предвид, че Решение 93/197/ЕИО на Комисията (5) установи здравните сертификати за внос в Общността на регистрирани коне и за еднокопитни за разплод и доотглеждане; като има предвид, че за да се избегне всякакво объркване, член 1, параграф 3, букви а) и б) от Решение 79/542/ЕИО следва да бъдат преформулирани;
като има предвид, че Решение 79/542/ЕИО, Решение 92/260/ЕИО на Комисията (6), Решение 93/195/ЕИО на Комисията (7) и Решение 93/197/ЕИО трябва да бъдат съответно изменени;
като има предвид, че мерките предвидени в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 79/542/ЕИО се изменя както следва:
1.
В член 1, параграф 3, букви а) и б) се заместват със следния текст:
„3.
а)
Без да се засяга Решение 92/160/ЕИО, държавите-членки разрешават, от трети страни или части от трети страни, посочени в част 1 на приложението, вноса в Общността на еднокопитни, временното допускане в Общността на регистрирани коне и повторното въвеждане в Общността на регистрирани коне, след като са били временно изнесени към трети страни или части от трети страни, посочени в част 1 на приложението;
б)
Без да се засяга Решение 92/160/ЕИО, държавите-членки разрешават, от трети страни или части от трети страни, посочени в част 2 на приложението, вноса в Общността на регистрирани коне, временното допускане в Общността на регистрирани коне и повторното въвеждане на регистрирани коне, след като са били временно изнесени към трети страни или части от трети страни, посочени в част 2 на приложението.“
2.
Държавата Катар е прибавена в специалната колона за еднокопитни в част 2 на приложението, в съответствие с азбучния ред на международния код ISO, на следния ред:
„QA
Катар
x“.
Член 2
Приложения I и II към Решение 92/260/ЕИО се изменят, както следва:
1.
„Катар“ е прибавена в списъка на третите страни от група Д на приложение I;
2.
„Катар“ е прибавена в списъка на третите страни, които фигурират в заглавието на здравния сертификат от приложение II, част Д.
Член 3
Приложения I и II към Решение 93/195/ЕИО се изменят, както следва:
1.
„Катар“ е прибавена в списъка на третите страни от група Е на приложение I;
2.
„Катар“ е прибавена в списъка на третите страни, изброени в група Е на заглавието на здравния сертификат от приложение II.
Член 4
Приложения I и II към Решение 93/197/ЕИО се изменят, както следва:
1.
„Катар“ е прибавена в списъка на третите страни от група Е на приложение I;
2.
„Катар“ е прибавена в списъка на третите страни, които фигурират в заглавието на здравния сертификат от приложение II, част Е.
Член 5
Адресати на настоящото решение са държавите-членки.
Съставено в Брюксел на 17 май 1993 година.